หุ้นไทยปิดเช้า14ก.ย.ร่วง17.96
หุ้นไทยช่วงเช้าปิดที่ระดับ 1,013.71 จุด ลดลง 17.96 จุด มูลค่าการซื้อขาย 14,130.99 ล้านบาท
14 ก.ย. 2554

หุ้นไทยช่วงเช้าปิดที่ระดับ 1,013.71 จุด ลดลง 17.96 จุด มูลค่าการซื้อขาย 14,130.99 ล้านบาท 




ตลาดหุ้นวันที่ 14 ก.ย. เปิดตลาดดัชนีปรับตัวลดลง และมาปิดตลาดที่ระดับ 1,013.71 จุด ลดลง 17.96 จุด หรือ 1.74 % มูลค่าการซื้อขาย 14,130 ล้านบาท 
5 อันดับแรกที่มีมูลค่าการซื้อขายสูงสุด1.BBL ปิดที่ 146 บาท ลดลง 2.50 บาท หรือ 1.68% มูลค่าการซื้อขาย 1,246 ล้านบาท 2.IVI ปิดที่ 34 บาท ลดลง 1.25 บาท หรือ 3.55% มูลค่าการซื้อขาย 879 ล้านบาท 3.PTT ปิดที่ 308 บาท ลดลง 2 บาท หรือ 0.65% มูลค่าการซื้อขาย 794 ล้านบาท 4.SCB ปิดที่ 108.50 บาท ลดลง 4 บาท หรือ 3.56% มูลค่าการซื้อขาย 746 ล้านบาท 5.KTB ปิดที่ 17.70 บาท ลดลง 0.40 บาท หรือ 2.21% มูลค่าการซื้อขาย 662 ล้านบาท
บล.ฟิลลิป  ระบุว่า ตลาดรวมจะกลับมาเคลื่อนไหวแบบระวังตัวมากขึ้นระหว่างจับตา ความคืบหน้าของการแก้ไขปัญหาหนี้ยุโรป แม้แนวโน้มรวมยังอิงภาพทางลงแต่อาจมี ดีดตัวสลับบ้างตามทางที่อ่อนตัวท่ามกลางความหวังเรื่องมาตรการช่วยเหลือที่อาจจะ มีออกมา อาทิ จากการประชุมของผู้นำฝรั่งเศส เยอรมนีและกรีซในวันที่ 14 ก.ย. นี้ 
กลยุทธ์การลงทุน หลังจากทยอยขายบางส่วนแล้ว อาจเก็งกำไรหุ้นรายตัวตามข่าวในกรอบแนวรับ 1,000-1,015 จุด และแนวต้าน 1,036-1,040 จุด  แต่ยังจำกัดสัดส่วนการถือครองหุ้นเพียง 25% ไม่เกิน 50% ต่อไป 
ขณะที่บล.ยูโอบีเคย์เอียน ระบุว่าดัชนี แกว่งตัวออกด้านข้างต่อ ตลาดยังรอความชัดเจนเรื่องการแก้ปัญหาวิกฤติหนี้สินในกลุ่มยุโรป หลังจากที่กรีซมีแนวโน้มมากขึ้นที่จะผิดนัดชำระหนี้ และธนาคารในฝรั่งเศสอาจถูกปรับลดอันดับความน่าเชื่อถือลง จากการถือครองพันธบัตรกรีซเป็นจำนวนมาก